钦定古今图书集成/明伦汇编/闺媛典/第203卷 > 陈达道妻陆氏
## 钦定古今图书集成/明伦汇编/闺媛典/第203卷 > 陈达道妻陆氏

按《富阳县志》：“陆氏，惠爱里孝廉文宰女也。适开化陈
一品子达道。道亡无子，陆年十九，素娴内则，知诗书。
前一品妻华氏亦年十九而寡。至是妇姑相对，茕孑
无依，母家窃忧之，阴为择配。氏闻叹曰：‘未亡人苟为
私计，陈宗不几绝乎’！”父闻而贤之曰：“初虑其不能终
耳。诚如是，甚慰。”会叔氏生子三俊，遂立为嗣。年二十，
俊又殁，妇裘氏生子甫数龄，氏更鞠育之成人。万历
中，县令申请旌表。